Source: https://fi.scoutwiki.org/Toimen_Tyt%C3%B6t
Timestamp: 2020-02-18 12:05:51+00:00

Document:
Toimen Tytöt – PartioWiki
Maja, Vihti
Tummanlila ilman niskakuviota
Tummanlila lippu kultaisella liljalla ja Kimin hymyllä
Kolmiapila, jossa Suomi-leijona ja kirjaimet TT
http://tt.partio.net
Toimen Tytöt on tyttölippukunta, joka kuuluu Suomen Vapaa Partioryhmään sekä partiopiiri Pääkaupunkiseudun Partiolaisiin. Toimen Tyttöjen sisarlippukunta on Toimen Pojat.
1.1 Tunnettuja Toimen Tyttöjä
5 Marssi
7 Lippu
8 Huivi
9 Lehti
10 Kämppä
Tunnettuja Toimen Tyttöjä
Kata Jouhki, Suomen Partiotyttöjärjestön ylijohtaja 1970-1974, Suomen Partiolaisten puheenjohtaja 1972-1973
Lippukunnassa on tällä hetkellä sudenpentulauma, seikkailijavartio, tarpojavartio sekä samoajavartio.
Toimen Tytöt ja Toimen Pojat saivat vuonna 1917 Jean Sibeliukselta luvan käyttää hänen säveltämänsä Ateenalaisten laulun säveltä omassa tunnuslaulussaan. Sanat lauluun on kirjoittanut Arvid Lydecken.
Kaunis on aamu kun aurinko taivaan rannalta nousee kullaten metsäiset maat, kukkulat, kentät ja veet. Kaunis on intomme myös, kun mielemme tuomena kukkii, toimehen toivomme vaan, onneksi syntymämaan. Nähkää siskot, kuin kaunis on Suomemme suuri! Sen eestä joukkomme toimekas tää, työhön ja taistohon käy!
Es'isäin lailla me retkillä uljaat nuotiot teemme, valkean leimuvan luo parvemme leirihin käy. Reippahan mielen, jäntehet vahvat, toimintatarmon retkillä nää tytöt saa, rientäissä metsien taa. Kumppanuushenkeä myös tavat rehdit he oppivat siellä. Nuoresta nousevi näin toimekas kunniakas.
Toimen Tyttöjen marssi (san. Elli Leikola):
Tietomme, taitomme kasvavat vaan, kun me kuljemme partioteitä. Yhä uusia merkkejä saavuttamaan oma vartio koulivi meitä. Vasen tasku se kiiltää ja kimmeltää ja me kuljemme uljaina pystyssä pää.
,: Tään ensi huudon hei vaan
sen siskot, sen Donna saa :,:
Me marssimme maanteitä Suomen maan eikä reppumme seljässä paina. Halu oppia luontoa tuntemaan meitä eteenpäin ohjaa aina. Me marssimme arjet ja sunnuntait ja me tunnemme partiosäännöt ja lait.
,: Tään toisen huudon hei vaan
sen partioretket saa :,:
Ja jos joskus vauhtimme laimentuu, uutta intoa kauan ei puutu. Kun kirkas on silmä ja naurussa suu, niin helpoksi vaikea muuttuu. Toki koskaan emme voi unhoittaa tätä uljasta partiokomppaniaa.
,: Tään viime huudon hei vaan, HEI VAAN!
sen siskot, sen TT saa :,:
Toimen Tyttöjen laki vuodelta 1917:
§1 Toimen Tytön sanaan voi luottaa. §2 Toimen Tyttö täyttää velvollisuutensa ja on täsmällinen. §3 Toimen Tyttö on avulias. §4 Toimen Tyttö on jokaisen muun scout'in toveri. §5 Toimen Tyttö on kohtelias. §6 Toimen Tyttö on eläinten ystävä. §7 Toimen Tyttö koettaa aina pitää mielensä rohkeana. §8 Toimen Tyttö on vaatimaton ja säästäväinen. §9 Toimen Tyttö rakastaa puhtautta ja järjestystä. §10 Toimen Tyttö karttaa huonoja tapoja.
Toimen Tyttöjen lippu on tumman violettia villakangasta. Siinä on kuvattuna partiolilja sekä partiolaisten tunnus "Ole valmis". Lippu on mukana kaikissa TT:n virallisissa tapahtumissa ja kesäleireillä.
TT:n tunnusväriksi valittiin heti lippukunnan alkutaipaleella liila. Se oli Ingeborg "Nams" Alopaeus-Lindholmin (1887-1963) lempiväri. Alun perin huivi oli silkkinen ja vaalean liila, niin kuin Toimen Tyttöjen lippukin. Nykyisin molemmat ovat tumman violettia villakangasta. TT:n huivissa ei ole niskamerkkiä.
Toimen Tytöt julkaisevat Toimen Tyttö-nimistä lehteä, josta ilmestyy yhdestä kahteen numeroa vuodessa. Ennen nimenmuutosta lehti tunnettiin nimellä Topeliuksen tarinat.
Korpimaja on Toimen Tyttöjen paratiisi ja lintukoto, retkikohteiden ehdoton kuningatar. Vuonna 1957 talkoovoimin rakennettu Maja sijaitsee Vihdin Moksissa. Majalla ei ole sähköä, juoksevaa vettä eikä muitakaan mukavuuksia, mutta tarinoita ja tunnelmaa sitäkin enemmän. Sata yötä Majan syleilyssä vietettyään oman nimensä saa kaivertaa seinällä komeilevaan kaulimeen. Ajo-ohjeet Korpimajalle löytyvät Toimen Tyttöjen kotisivuilta.
Noudettu kohteesta ”http://fi.scoutwiki.org/index.php?title=Toimen_Tytöt&oldid=79965”
Sivua on viimeksi muutettu 18. marraskuuta 2019 kello 01.00.

References: §1
 §2
 §3
 §4
 §5
 §6
 §7
 §8
 §9
 §10